Deg yixef-agi amezwaru, ad yili d awal ɣef wungal. Deg-s sin yiḥricen, aḥric amezwaru ad d-yawi ɣef tbadutin n wungal ama seg tama n yidlisen neɣ seg tama n yisegzawalen. Syin ad d-nawi awal ɣef umezruy n wungal aqbayli, deg-s ad d-nehder ɣef ubrid i d-tewwi timawit almi d-telḥeq ɣer tira, rnu ɣer-s ad d-nebder kra n wungalen yettwarun s tutlayt taqbaylit d kra n wid yettwasuqlen ɣer teqbaylit, daɣen ad d-nefk kra n tulmisin yesɛa wungal aqbayli. Ma deg uḥric wis sin, ad yili ɣef umaru d umahil-is, deg-s tudert n umaru Ɛmer Mezdad d wayen akk yura.